stanford-oval/wikipedia huggingface dataset:
S/S Lahtis
Historia > Vuodesta 2014

Kauko Sorjosen säätiö tuli Lahtis-laivan kunnostusprojektiin mukaan talvella 2014 ja osti aluksen säätiölle. 28.5.2014 alus siirrettiin kahdessa osassa Noukanniemestä Kauko Sorjosen säätiön Järvilinnaan Laukaaseen, missä alus oli tarkoitus kunnostaa vesillelaskukuntoon.
Historia > Vuosi 2024

Kauko Sorjosen säätiö romutti laivan toukokuussa 2024.
Lahtis – Siipiratas Höyrylaivaseura

Lahtis – Siipiratas Höyrylaivaseura on vuonna 2003 Jyväskylässä perustettu höyrylaivaperinnettä ja Lahtis-laivaan liittyvää perinnetietoa ja historiallista arvoa vaaliva yhdistys. Seuran tarkoituksena on ylläpitää, kunnostaa ja entistää Lahtis-nimistä höyrylaivaa, pitää aktiivisesti yhteyttä elinkeinoelämään, viranomaisiin, tiedotusvälineisiin sekä laivahistoriallista tietämystä ja osaamista hallitseviin tahoihin. Yhdistys harjoittaa Lahtis-laivaa koskevaa julkaisutoimintaa ja tutkimusta sekä kerää ja säilyttää laivaan liittyvää perinnetietoa. Toimintansa tukemiseksi yhdistys kerää jäsenmaksuja ja voi ottaa vastaan lahjoituksia ja testamentteja.
Lahtis 1890
Lahti 1904
Torresinsalmen alkuperäisasukkaat

Torresinsalmen alkuperäisasukkaat ovat Australian Queenslandiin kuuluvilla Torresinsalmen saarilla asuva alkuperäiskansa. He eroavat selvästi muista Australian alkuperäiskansoista.
Asuinalueet ja väkiluku

Torresinsalmi erottaa Papua-Uuden-Guinean Australian mannermaan Queenslandista. Salmessa on yli 100 saarta, ja niistä 17 on asuttuja. Britit liittivät ne siirtomaihinsa vuonna 1872, ja niistä tuli 1901 osa Queenslandin osavaltiota.
Australian vuoden 2021 väestönlaskennan mukaan Torresinsalmen alkuperäisasukkaaksi identifioitui yli 34 100 ihmistä. Lisäksi melkein 35 800 henkilöllä oli sekä Torresinsalmen alkuperäisasukkaan että Australian aboriginaalin identiteetti. Melkein kaikki Torresinsaarten asukkaista kuului alkuperäiskansaan, mutta heitä asuu myös mantereen puolella.
Kielet

Torresinsalmen alkuperäisasukkaat puhuvat Torresinsalmen saarten kieliä, jotka ovat kalaw lagaw ya, meriam mir ja Torresinsalmen kreoli. Torresinsalmen itäisillä saarilla on puhuttu perinteisesti meriam miriä ja läntisillä ja keskisillä saarilla puolestaan kalaw lagaw yata. Kreoli on kehittynyt perinteisten kielten ja australianenglannin pohjalta.
Kulttuuri

Torresinsalmen alkuperäisasukkaat olivat perinteisesti kalastajia, metsästäjiä ja maanviljelijöitä. Saarelaiset eivät itse pitäneet itseään yhtenä kansana tai ryhmänä, kunnes 1900-luvun aikana heitä on alettu käsittelemään omana kokonaisuutenaan. Perinteisesti Torresinsalmen asukkaat on jaettu viiteen kulttuuriryhmään, ja saarelaiset ovat kytkeytyneet toisiinsa sodankäynnin, kaupan ja seremonien kautta. Saarilta on lisäksi ollut yhteyksiä Flyjoen alueelle Papua-Uuteen-Guineaan ja Cape Yorkin niemimaalle Australiaan.
Historia

Torresinsalmen saarille saapui ensimmäiset asukkaat noin 70 000 vuotta sitten, jolloin Uudella-Guinealla ja Australialla oli vielä maayhteys. Tämän jälkeen saarille on tullut useita muuttoaaltoja. Espanjalaisen Luís Vaz de Torresin sanotaan usein olleen ensimmäinen eurooppalainen, joka purjehti vuonna 1606 Torresinsalmen saarien ohi, mutta häntä ennen saarilla on käynyt kiinalaisia, malaijilaisia ja indonesialaisia kauppiaita.
Torresinsalmen alkuperäisasukkaiden elämä muuttui suuresti 1800-luvun puolivälin jälkeen, kun saarille alkoi virrata ensin sieltä vuonna 1870 löydettyjen helmisimpukoiden johdosta helmenpyytäjiä. Lisäksi alueelle alettiin pyytää merimakkaroita. Alkuperäisasukkaat joutuivat pyytäjien väkivallan kohteeksi, ja Queenslandin siirtomaahallitus päätti 1872 liittää suurimman osan saarista alaisuutensa. Queenslandin tarkoitus oli hillitä laittomuuksia ja säännöstellä pyyntiteollisuutta.
Torresinsalmen alkuperäisasukkaiden luokse tuli 1870-luvulla myös kristittyjä lähetyssaarnaajia. London Missionary Society saapui 1871 Erubille, ja saarelaisten kulttuuri ja tavat muuttuivat seuraavien vuosikymmenien aikana kristinuskon seurauksena huomattavasti.
Queenslandin hallitus rajoitti pitkään Torresinsalmen asukkaiden kansalaisoikeuksia. Australian kansalaisia heistä tuli vasta 1967. Saarelaiset alkoivat 1990-luvulla saada laajempaa itsehallintoa. Australian korkein oikeus teki 1992 huomattavan päätöksen oikeustapauksessa, joka oli nimetty Eddie Mabon mukaan. Oikeus kumosi siirtomaaisäntien terra nullius -periaatteen ja tunnusti Australian alkuperäisasukkaiden perinteisen omistusoikeuden. Paikallishallintoa varten vuonna 1994 perustettiin Torres Strait Regional Authority. Tämän jälkeen Torresinsaarille on perustettu kunnallishallinnollisia alueita.
UKK

UKK on kirjainlyhenne, joka tarkoittaa seuraavia asioita:
UKK, Urho Kaleva Kekkonen (1900–1986), Suomen presidentti 1956–1982
UKK, UKK-puisto, Urho Kekkosen kansallispuisto, Suomen toiseksi suurin kansallispuisto Itä-Lapissa
UKK-instituutti, Tampereella sijaitseva terveysliikunnan tutkimus- ja asiantuntijakeskus
UKK-palkinto, suomalainen tutkijoille myönnettävä palkinto
UKK-reitti, valtakunnallinen vaellusreitti
UKK-sopimus, Suomessa 8. joulukuuta 1970 allekirjoitettu järjestyksessään kolmas tulopoliittinen kokonaisratkaisu
UKK, usein kysytyt kysymykset
UKK, Uimaseura Kangasalan Kuohu
UKK, Euroopan unionin tilastollisen aluejakotason NUTS 1 -lyhenne South West England -alueelle.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”UKK”, voi hakea sivunnimihaulla, laajalla sivunnimihaulla tai tekstihaulla.
Salakatselu

Salakatselu määritellään Suomen rikoslain 24 luvun 6 §:ssä toiminnaksi, jossa joku katselee tai kuvaa teknisellä laitteella kotirauhan suojaamassa paikassa tai käymälässä, pukeutumistilassa, yleisöltä suljetussa rakennuksessa tai aidatulla piha-alueella olevaa henkilöä tämän yksityisyyttä loukaten. Teon maksimirangaistus on yksi vuosi vankeutta. Salakatselun valmistelun (7 §) maksimirangaistus on kuusi kuukautta vankeutta.
Salakatselua ja salakuvaamista (salakuvausta) arvioitaessa ei ole merkitystä sillä, missä katselija tai kuvaaja on, vaan sillä, missä kohde on. Kuvaaminen on siten laitonta myös siinä tapauksessa, että kuvaaja on kadulla tai muulla yleisellä paikalla, mutta kohde on yksityisellä alueella. Salakatselu ja -kuvaaminen ovat rangaistavia nimenomaan henkilöön kohdistuvina; tyhjän tilan, esineen, rakennuksen tai eläimen kuvaaminen ei ole rangaistavaa.
Julkisella paikalla olevan henkilön tarkkailu ei ole salakatselua tai salakuvaamista, vaan se on laillista.
Aiheesta muualla

Yksityisyyden, rauhan ja kunnian loukkaamisesta (Arkistoitu – Internet Archive) (6§ Salakatselu). Suomen rikoslaki, luku 24. Finlex.
Satava

| Satava |
| --- | --- |
 Meripartiosatama Satavassa
 Kaupungin kartta, jossa Satava korostettuna.  Turun kaupunginosat
Kaupunki:  Turku
Suuralue:  Hirvensalo-Kakskerta
Pinta-ala:  ? km² 
Väkiluku:  826 (2014)
Väestötiheys:  ? as./km²
Työpaikkoja:  ? kpl ?  (?)
Osa-alueet:  ?
Satava on saari ja kaupunginosa Turussa noin neljätoista kilometriä keskustasta lounaaseen. Saari sijaitsee Hirvensalon ja Kakskerran välissä ja sen asukasluku on 818 (2007). Satavassa on vakituisen asutuksen lisäksi runsaasti kesämökkejä sekä mm. Turun ja Kaarinan seurakuntayhtymän Heinänokan leirikeskus saaren länsikärjen Eerikvallassa. Saaren itäpäässä, Turusta Kakskertaan kulkevan tien varressa on Ekvallan yleinen uimaranta.
Satavan kaupunginosaan kuuluvat saaren lisäksi myös lähistöllä sijaitsevat saaret Kulho ja Järvistensaari.
Satava liitettiin osana Kakskerran kuntaa Turkuun vuonna 1968. Turun kaupunki on kaavoittamassa alueelle runsaasti lisää pientaloja.
Transformer

| Transformer Lou Reed |
| --- | --- | --- |

Studioalbumin tiedot
 Äänitetty : elokuu 1972
 Julkaistu: 8. marraskuuta
 Tuottaja(t): David Bowie, Mick Ronson
 Tyylilaji: glam rock
 Kesto: 36.40
 Levy-yhtiö: RCA
Lou Reedn muut julkaisut
| Lou Reed 1972 | Transformer 1972 | Berlin 1973 |
Singlet albumilta Transformer
 ”Walk on the Wild Side/Perfect Day” Julkaistu: 24. marraskuuta 1972  ”Satellite of Love/Vicious” Julkaistu: 2. maaliskuuta1973  ”Vicious/Goodnight Ladies” Julkaistu: heinäkuu 1973
Transformer on Lou Reedin toinen sooloalbumi, joka valmistui syksyllä 1972. Albumin sisältämien hittien myötä Reed nousi kansainväliseksi tähdeksi. Hittejä ovat "Walk on the Wild Side", "Perfect Day" ja "Satellite of Love".
Transformer valittiin vuonna 2005 julkaistuun englanninkieliseen hakuteokseen 1001 Albums You Must Hear Before You Die.
Kappalelista > A-puoli

"Vicious" - 2:55
"Andy's Chest" - 3:17
"Perfect Day" - 3:43
"Hangin' Round" - 3:39
"Walk on the Wild Side" - 4:12
Kappalelista > B-puoli

"Make Up" - 2:58
"Satellite of Love" - 3:40
"Wagon Wheel" - 3:19
"New York Telephone Conversation" - 1:31
"I'm So Free" - 3:07
"Goodnight Ladies" - 4:19
Singlet

Walk on the Wild Side / Perfect Day (1972)
Vicious / Goodnight Ladies (1973) USA
Vicious / Satellite of Love (maaliskuu 1973) UK
Muusikot

Lou Reed
Klaus Voormann
John Halzey
Herbie Flowers
David Bowie
Mick Ronson
Barry DeSouza
Ritchie Dharma
John Halsey
Ronnie Ross
Saleh al-Shehri

Saleh Khaled al-Shehri (s. 1. marraskuuta 1993) on saudiarabialainen jalkapalloilija, pelipaikaltaan hyökkääjä. Hän on pituudeltaan 184-senttimetrinen. Hän edustaa kotimaansa pääsarjassa al-Hilalia. Hän on voittanut maansa mestaruuden vuosina 2020, 2021 ja 2022 sekä AFC:n mestarien liigan mestaruuden vuosina 2019 ja 2021; vuoden 2019 mestarien liigassa hän jäi kuitenkin vaihtopelaajaksi vailla peliaikaa. Aiemmin hän on edustanut kotimaassaan al-Ahlia ja al-Raedia. Kausina 2011–2013 hän oli lainasopimuksella portugalilaisseura Beira-Marissa ja pelasi jälkimmäisellä kaudella Portugalin liigassa seitsemän ottelua, joista kahdessa ensimmäisessä hän teki maalin, vastustajina Moreirense ja Vitória Guimarães.
Saudi-Arabian maajoukkueessa al-Shehri pelasi ensimmäisen kerran marraskuussa 2020. Hän on pelannut ennen vuoden 2022 MM-kilpailuja 20 maaottelua ja tehnyt niissä kymmenen maalia. MM-kilpailuissa 2022 hän teki joukkueensa 1–1-tasoitusmaalin alkulohkon ensimmäisessä ottelussa, jossa Saudi-Arabia voitti turnauksen ennakkosuosikeihin kuuluneen Argentiinan maalein 2–1.
Tähtihaukka (sarjakuvahahmo)

| Tähtihaukka |
| --- | --- |
Luoja(t):  Steve Gerber ja Sal Buscema
Kustantamo:  Marvel Comics
Ensiesiintyminen:   The Defenders nro 27 (syyskuu 1975) (cameo)  The Defenders nro 28 (lokakuu 1975) (täysi esiintyminen) 
Henkilötiedot
Oikea nimi:  Stakar, Ogordin suvusta
Ryhmäsidokset:   Galaksin Vartijat  Kostajat 
Voimat:   haavoittumattomuus  energian manipulointi  lentäminen  ennustaminen 
Tähtihaukka (engl. Starhawk), oikealta nimeltään Stakar Ogord, on fiktiivinen Marvelin-luoma antisankari. Steve Gerber ja Sal Buscema loivat hahmon vuonna 1975. Stakar on vaihtoehtoisesta tulevaisuudesta jatkumosta Maa-691. Hänen sielullaan on kyky asettua uuteen vastasyntyneeseen kehoon ja elää elämänsä uudelleen lukuisia kertoja. Tällä tiedolla hän pyrki manipuloimaan aikajatkumon tapahtumaketjuja sellaisiksi kuin itse parhaaksi katsoi. Tämän seurauksena hän sai kuitenkin monia vihollisia ja liittyi 3000-luvun Galaksin Vartijoihin.
Muissa medioissa

Sylvester Stallone näyttelee Stakar Ogordia Marvel Cinematic Universen elokuvissa.
Hahmo teki ensiesiintymisensä vuonna 2017 elokuvassa Guardians of the Galaxy Vol. 2 avaruusrosvojärjestö Ravagereiden pääjohtajana ja Yondu Udontan entisenä toverina. Stakar ja Martinex T’Naga tapaavat Yondun planeetta Contraxialla ja muistuttavat edelleen häntä edelleen siitä, että Yondun klaani oli karkotettu suuremmasta Ravager-yhteisöstä, koska nämä olivat siepanneet lapsia ja toimittaneet Egolle. Elokuvan lopussa, kun Yondu oli uhrannut itsensä pelastakseen Peter Quillin, Stakar, Martinex ja muut Ravager-klaanit saapuvat Yondun hautajaisiin kunnioittamaan häntä. Lopputekstien välissä näytetyssä kohtauksessa Stakar ja Martinex kokoavat yhteen muut entiset toverensa: Charlie-27:n, Aleta Ogordin, Mainframen ja Krugarrin.
Stallone palasi rooliinsa elokuvassa Guardians of the Galaxy Vol. 3 (2023), jossa hän ja muut ravagerit auttoivat Galaksin Vartijoita soluttautumaan Orgosphereen, Suuren Kehittäjän johtaman Orgocorpin päämajaan. Ravagreihin liittynyt Gamoran variantti toisesta aikajanasta lähti myös Vartijoiden mukaan, ja elokuvan lopussa Ogord ja muut ravagerit ottivat heidän luokseen tehtävän jälkeen palanneen Gamoran iloisesti vastaan.
Samu Nieminen

| Henkilötiedot |
| --- | --- | --- | --- |
Syntymäaika: 14. tammikuuta 1992 (ikä 32)
Syntymäpaikka: Jyväskylä, Suomi
Pelipaikka: puolustaja
Pituus: 185 cm
Junioriseurat
1999–2005: HuKi
2006–2010: JJK
Seurat
| Vuodet | Seura | O | (M) |
| 2009–2013 | JJK | 55 | (1) |
| 2009–2010 | → FC Blackbird | 8 | (2) |
| 2014 | Kruoja Pakruojis | 25 | (2) |
| 2015–2016 | Ilves | 26 | (1) |
| 2016 | → JJK | 3 | (0) |
| 2017 | JJK | 25 | (1) |
| Yhteensä | Yhteensä | 142 | (7) |
Maajoukkue
| 2008 | Suomi U16 | 15 | (0) |
| 2009 | Suomi U17 | 13 | (0) |
| 2010 | Suomi U18 | 8 | (3) |
| 2010–2011 | Suomi U19 | 5 | (0) |
| 2012 | Suomi U20 | 1 | (0) |
| 2012–2013 | Suomi U21 | 4 | (0) |
 Seurajoukkueuran tilastot kattavat vain kansalliset sarjat, päivitetty 30. heinäkuuta 2020.  Maajoukkueuran tilastot päivitetty 21. tammikuuta 2015.
Samu Antero Nieminen (s. 14. tammikuuta 1992 Jyväskylä) on suomalainen jalkapalloilija, joka edusti Veikkausliigassa JJK Jyväskylää ja Tampereen Ilvestä sekä pelasi myös Liettuassa. Pelipaikaltaan hän oli keskuspuolustaja.
Nieminen aloitti jalkapallon pelaamisen 7-vuotiaana Huhtasuon Kisassa. Hän siirtyi Jyväskylän Jalkapalloklubiin C-juniori-ikäisenä. Nieminen solmi ensimmäistä kertaa JJK:n edustusjoukkueen kanssa sopimuksen kaudeksi 2009, mutta debyyttinsä hän teki vasta seuraavalla kaudella 8. toukokuuta pelatussa vierasottelussa Myllykosken Pallo -47:ää vastaan. Kaudella 2011 Nieminen oli useasti mukana JJK:n kokoonpanossa vaihtopelaajana, mutta ei esiintynyt yhdessäkään Veikkausliiga-ottelussa.
Vuonna 2012 Nieminen murtautui lopullisesti JJK:n avauskokoonpanoon, esiintyen sarjapeleissä 20 kertaa aloituksessa. Hän jatkoi avauksen pelaajana seuraavalla kaudella, mutta vuosi päättyi pettymykseen joukkueen sijoittuessa viimeiseksi sarjataulukossa. Jyväskylästä Nieminen siirtyi Liettuan pääsarjassa pelaavaan FK Kruoja Pakruojisiin, jossa hän oli voittamassa hopeaa. Joulukuussa 2014 Nieminen siirtyi Tampereen Ilveksen riveihin.
Nieminen on edustanut Suomen alle 21-vuotiaiden jalkapallomaajoukkuetta neljästi ja poikamaajoukkueita yhteensä 42 kertaa. Hän on toiminut kapteenina poikamaaotteluissa.
Aiheesta muualla

Niemisen pelaajakortti Keskisuomalaisen nettisivuilla (Arkistoitu – Internet Archive)
Tytöistä parhain

| Tytöistä parhain> An Old Fashioned Girl |
| --- | --- |

Alkuperäisteos
Kirjailija:  Louisa May Alcott
Kieli:  englanti
Genre:  tytöt
Julkaistu:  1869 ja 1870
Suomennos
Suomentaja:  Lyyli Reijonen
Kustantaja:  WSOY
Löydä lisää kirjojaKirjallisuuden teemasivulta
Tytöistä parhain (engl. An Old Fashioned Girl) on yhdysvaltalaisen Louisa May Alcottin kokonaisuudessaan vuonna 1870 julkaistu tyttökirja. Kirjan ensimmäinen osa ilmestyi vuonna 1869. Kirja sijoittuu 1800-luvulle Massachusettsin osavaltioon.
Alun perin kirja oli vain kuusi lukua pitkä, mutta lukijoiden vaadittua sille jatkoa, Alcott lisäsi kirjaan vielä noin kymmenen lukua.
Juoni

Tytöistä parhain alkaa kun nuori ja tyylikäs bostonilainen Fanny Shaw kutsuu luokseen ystävänsä Pollyn. Polly asuu maalla, ja on kokenut hyvin erilaisen kasvatuksen kuin Fanny. Aluksi Fannyn ystävät ja jopa tämä itsekin nauraa Pollylle ja tämän tavoille, eikä rouva Shawkaan ymmärrä tätä lainkaan. Fannyn veli Tom on kiusata kiltin Pollyn hengiltä ja ainoa joka tuntuu ymmärtävän tätä on perheen isoäiti. Vähitellen Shaw'n lapsille alkaa kuitenkin valjeta Pollyn viisaus ja kasvatuksen hyvät puolet.
Kirjan toisessa osassa on kulunut kuusi vuotta ja Polly muuttaa Bostoniin tienatakseen rahaa soitonopettajana. Kaikki ovat nyt vanhempia ja rakkautta tuntuu olevan ilmassa joka puolella. Polly ei ymmärrä, miksi häntä ärsyttää niin kovasti Tomin ja Trixin kihlaus, eikä miksi Fanny suhtautuu niin vihamielisesti hänen ja herra Sydneyn ystävyyteen. Vähitellen asiat tuntuvat olevan aivan solmussa ja ne todella kaipaavat selvittämistä, milloin Pollyn maalaisjärjestä on taas hyötyä.
Merkkihenkilöt

Maria "Polly" Milton on suuren maalaisperheen toiseksi vanhin lapsi. Hänet on kasvatettu rakkaudella ja järjellä, ja siksi hän on aivan ymmällään Bostonin elämänmenosta. Luonteeltaan Polly on hyvin hyväsydäminen, kiltti ja vaatimaton. Häntä pidetään myös hyvin kauniina, muttei muodikkaalla, vaan hyvin luonnollisella ja terveellä tavalla. Kuusi vuotta myöhemmin, Pollyn palatessa taas Bostoniin, hän alkaa opettaa pianonsoittoa lapsille.
Frances "Fanny" Shaw on Pollyn 15-vuotias kaupunkilaisystävä, jolle muoti ja maine tuntuu olevan kaikki kaikessa. Fanny on ystävällinen, mutta välillä hän osaa olla myös melko ilkeä ja kohtuuton. Fanny oppii vasta myöhemmin arvostamaan Pollyä ja tämän viisaita neuvoja kunnolla.
Thomas "Tom" Shaw on Fannyn vuotta nuorempi pikkuveli. Nuorempana hän on todella kova keppostelija ja saa Pollyn pään pyörälle ollen tälle vuoroin ystävällinen ja seuraavana päivänä taas kiusaten tämän kuoliaaksi. Tom kuitenkin pitää kovasti Pollystä, koska tämä on hyvin erilainen kuin muut tytöt kaupungissa. Myöhemmin Tomista tulee varsinainen keikari ja hän kihlautuukin Fannyn koppavan ja pinnallisen ystävän, Trixin kanssa. Vaikka Tom ei rakastakaan Trixiä oikeasti, ei hän hyvyyttään tohdi purkaa kihlausta. Tomin perheen ajauduttua vararikkoon Trix kuitenkin hylkää köyhän Tomin.
Maudie "Maud" Shaw on Fannyn ja Tomin pikkusisko. Maudkin saa Pollyn täysin ymmälleen, sillä Pollyn oma sisar Kitty, joka on samanikäinen kuin Maud, käyttäytyy aivan eri tavalla kuin tämä nuori neiti. Pollyn mielestä Maud ei vaikuta oikein lapselta.
Aiheesta muualla

An Old-Fashioned Girl (kokoteksti) Gutenbergissä
Tähtihyasintit

| Tähtihyasintit |
| --- | --- |
 Sinitähtihyasintti (Camassia quamash)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophyta
Luokka::  Yksisirkkaiset Liliopsida
Lahko::  Asparagales
Heimo::  Parsakasvit Asparagaceae
Alaheimo::  Agavoideae
Suku::  Tähtihyasintit Camassia  Lindl.
Katso myös
   Tähtihyasintit Wikispeciesissä   Tähtihyasintit Commonsissa 
Infobox OKNimi-testi OK: 
Tähtihyasintit (Camassia) on suku, johon kuuluu sini- tai valkokukkaisia sipulikasveja.
Sukuun kuuluu kuusi lajia. Ne ovat kotoisin Pohjois-Amerikan reheviltä niityiltä. Sinitähtihyasintin (Camassia quamash) sipuleita on käytetty ruoaksi. Nykyisin tähtihyasintteja kasvatetaan koristekasveina.
Lajit

Lajit:
Camassia angusta
Camassia cusickii – oregonintähtihyasintti
Camassia howellii
Camassia leichtlinii – isotähtihyasintti
Camassia quamash – sinitähtihyasintti
Camassia scilloides
Aiheesta muualla

Finto: Kassu – Kasvien suomenkieliset nimet: Camassia
Suomen Lajitietokeskus: Tähtihyasintit – Camassia
UHV Bulls

| UHV Bulls |
| --- | --- |
Paikkakunta:  Vehmaa
Kotihalli:  Vehmaan liikuntahalli
Värit:           
Miesten sarjataso:  2. divisioona
Miesten päävalmentaja:  Joonas Harju
Kotisivut:  http://www.uhvbulls.com
UHV Bulls on vehmaalainen salibandyn erikoisseura. Kaudella 2019–2020 seuran edustusjoukkue pelaa Suomen neljänneksi korkeimmalla sarjatasolla 2. divisioonan Länsirannikon lohkossa. Bulls pelaa kotiottelunsa Vehmaan liikuntahallissa. Edustusjoukkueen lisäksi UHV Bullsilla on miehissä kakkosjoukkue sekä juniorijoukkueita. Keijo Häyrinen perusti seuran 1990-luvun alussa. Häyrisen mukaan joukkueen lyhenne UHV juontaa juurensa sanoista Unihockey Vehmaa. Lisänimi Bulls taas on otettu silloiselta NBA:n suurjoukkueelta Chicago Bullsilta. Kaudella 2012–13 Bulls pelasi seurahistoriansa parhaan kauden sijoittuen runkosarjassa toiseksi, häviten mynämäkeläiselle paikallisvastustajalle SBS Wirmolle ensimmäisellä playoff- ja nousukarsintakierroksella.
Aiheesta muualla

Seuran kotisivut (Arkistoitu – Internet Archive)
Edustusjoukkueen Facebook-sivu
Saint-germaininseisoja

| Saint-germaininseisoja |
| --- | --- |

Avaintiedot
Alkuperämaa:   Ranska
Määrä:  Suomessa ei yhtään
Rodun syntyaika:  1830-luku
Alkuperäinen käyttö:  kanalintujen metsästys (seisova ja noutava lintukoira), turkisriistan metsästys
Nykyinen käyttö:  metsästyskoira
Muita nimityksiä:  braque Saint-Germain, Saint Germain Pointer, braco Saint-Germain, saint-germaini linnukoer
FCI-luokitus:  ryhmä 7 Seisovat lintukoirat; alaryhmä 1.1 Mannermaiset "braque"-tyyppiset; #115
Ulkonäkö
Säkäkorkeus:  uros 56–62 cm; narttu 54–59 cm
Väritys:  oranssivalkoinen
Saint-germaininseisoja (ransk. braque Saint-Germain) on ranskalainen koirarotu.
Ulkonäkö

Kallo on hieman kaareva, otsapenger vain hieman korostunut. Silmät ovat melko suuret, avoimet ja kullankeltaiset. Korvat ovat riippuvat, eivät järin pitkät ja kärjistään pyöristyneet. Kuono on kallon kanssa samanpituinen ja joko suora tai hieman kyömy, kirsu tumman ruusunpunainen. Purenta on aina leikkaava. Kaula on hieman kaareutunut ja melko pitkä. Rintakehä on leveä, syvä ja pitkä, selkä vaakasuora. Vatsaviiva on hieman ylösvetäytynyt. Häntä on teräväkärkinen ja koiran työskennellessä asennoltaan vaakasuora. Karvapeite on lyhyt ja sileä. Väritys on valkoinen oranssein merkein, jossa korvat ovat mieluiten oranssit. Urosten säkäkorkeus vaihtelee 56–62 cm ja narttujen 54–59 cm välillä; erityisen laadukkailla yksilöillä sallitaan 2 cm:n poikkeama suuntaan tai toiseen.
Luonne ja käyttätyminen

Rotu on sosiaalinen, omistajaansa kiintyvä, tasapainoinen ja helposti koulutettavissa, mikä tekee siitä myös hyvän perhekoiran. Sitä käytetään ennen kaikkea peltopyyn, fasaanin ja lehtokurpan metsästykseen. Se myös noutaa ammutun saaliin.
Alkuperä

Saint-germaininseisoja jalostettiin alun perin Picardiessa Compiègnen kuninkaallisissa kenneleissä 1830-luvulla, minkä jäljeen sitä kasvatettiin Saint-Germain-en-Layessä Pariisin esikaupunkialueella. Sen kantarodut olivat mannermaisia kanakoiria ja pointtereita. 1900-luvulla rotu oli hyvin suosittu, ja vuonna 1913 perustettiin ranskalainen rotujärjestö.
Saint-germaininseisoja kansainvälisessä näyttelyssä.
Saint-germaininseisoja vuodelta 1915.
Sam Altman

| Sam Harris Altman |
| --- | --- |

Henkilötiedot
Syntynyt: 22. huhtikuuta 1985 (ikä 39)
Muut tiedot
Yritys:  OpenAI, Reddit 9,2 %
Asema:  toimitusjohtaja
 Nimikirjoitus
Aiheesta muualla
blog.samaltman.com
Sam Harris Altman (s. 22. huhtikuuta 1985) on yhdysvaltalainen yrittäjä, sijoittaja ja ohjelmoija. Hän on OpenAI:n toimitusjohtaja.
Tausta

Altman sai ensimmäisen tietokoneensa 8-vuotiaana. Hän opiskeli Stanfordin yliopistossa.
Ura

Altman oli yksi Looptin perustajista 19-vuotiaana. Hän oli myös yrityksen ensimmäinen toimitusjohtaja.
Altman sijoitti Y Combinatoriin vuonna 2011. Helmikuussa 2014 hänestä tuli Y Combinatorin toimitusjohtaja. Hän väistyi Y Combinatorin toimitusjohtajan paikalta ja siirtyi hallituksen puheenjohtajaksi maaliskuussa 2019 keskittyäkseen enemmän Open AI:hin.
Altman toimii kahden ydinenergiayhtiön, Helionin ja Oklon hallituksen puheenjohtajana.
Vuonna 2014 Altman toimi Redditin toimitusjohtajana kahdeksan päivän ajan.
Vuonna 2015 Altman perusti OpenAI:n yhdessä Greg Brocmanin, Elon Muskin, Jessica Livingstonen, Peter Thielin, Microsoftin, Amazonin, Infosysin ja YC Researchin kanssa.
OpenAI:n hallitus ilmoitti 17. marraskuuta 2023 erottavansa Altmanin toimitusjohtajan tehtävästään luottamuspulan vuoksi. Altman palasi toimitusjohtajaksi 20. marraskuuta.
20. marraskuuta 2023 Microsoftin toimitusjohtaja Satya Nadella ilmoitti, että Altman liittyy Microsoftiin johtamaan uutta tekoälytutkimusryhmää.